หุ้นสุดเจ๋งกำไร Q3 ทะลักกลุ่มสินค้าอุปโภคบริโภค
หุ้นในตลาดหลักทรัพย์แห่งประเทศไทยแบ่งออกเป็น 8 กลุ่ม 24 หมวด ตามลำดับ วันนี้ “ข่าวหุ้นธุรกิจ” นำเสนอหุ้นกลุ่มสินค้าอุปโภคบริโภค ซึ่งเป็นกลุ่มอุตสาหกรรมที่เกี่ยวกับสินค้าเพื่อการอุปโภคบริโภคต่างๆ ทั้งที่เป็นสินค้าจำเป็นและสินค้าฟุ่มเฟือย โดยแบ่งเป็นสามหมวดธุรกิจได้แก่ แฟชั่น ของใช้ในครัวเรือนและสำนักงาน และของใช้ส่วนตัวและเวชภัณฑ์
28 พ.ย. 2558

หุ้นในตลาดหลักทรัพย์แห่งประเทศไทยแบ่งออกเป็น 8 กลุ่ม 24 หมวด ตามลำดับ วันนี้ “ข่าวหุ้นธุรกิจ” นำเสนอหุ้นกลุ่มสินค้าอุปโภคบริโภค ซึ่งเป็นกลุ่มอุตสาหกรรมที่เกี่ยวกับสินค้าเพื่อการอุปโภคบริโภคต่างๆ ทั้งที่เป็นสินค้าจำเป็นและสินค้าฟุ่มเฟือย โดยแบ่งเป็นสามหมวดธุรกิจได้แก่ แฟชั่น ของใช้ในครัวเรือนและสำนักงาน และของใช้ส่วนตัวและเวชภัณฑ์
สำหรับหุ้นทั้งสามหมวดจะมีหุ้นทำผลงานได้อย่างโดดเด่น โดยเฉพาะผลการดำเนินงานไตรมาส 3 ปี 58 ที่กำไรสุทธิเพิ่มขึ้นเกิน 50% ซึ่งมีทั้งบริษัทที่มีกำไรสุทธิเพิ่มขึ้นจากงวดเดียวกันของปีก่อน และบริษัทที่พลิกมีกำไรสุทธิจากงวดเดียวกันของปีก่อนขาดทุน
 
สำหรับหมวดแฟชั่น (FASHION) ประกอบด้วยผู้ประกอบธุรกิจ เป็นผู้ผลิต ออกแบบ เป็นตัวแทนจำหน่ายสินค้าดังต่อไปนี้: เครื่องนุ่งห่ม รองเท้า เครื่องหนัง และกระเป๋า, ผู้เจียระไนและแปรรูปอัญมณี และเครื่องประดับต่างๆ, ผู้ผลิตวัตถุดิบสำหรับอุตสาหกรรมนี้ เช่น ผู้ผลิตเส้นใย เส้นด้าย และฟอกหนัง เป็นต้น
 
โดยหุ้นหมวดนี้มีหลายตัวที่ผลการดำเนินงานไตรมาส 3/58 ออกมาแข็งแกร่ง ได้แก่ บริษัท ยูเนี่ยนอุตสาหกรรมสิ่งทอ จำกัด (มหาชน) หรือ UT รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทมีกำไรสุทธิ 11.28 ล้านบาท หรือ 0.13 บาทต่อหุ้น เพิ่มขึ้น 580.11% จากงวดเดียวกันของปีก่อน 1.16 ล้านบาท หรือ 0.08 บาทต่อหุ้น สาเหตุหลักเนื่องจากต้นทุนขายลดลง
บริษัท ไอ.ซี.ซี. อินเตอร์เนชั่นแนล จำกัด (มหาชน) หรือICC  รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทพลิกมีกำไรสุทธิ 85.77 ล้านบาท หรือ 0.30 บาทต่อหุ้น เพิ่มขึ้น 556.10% จากงวดเดียวกันของปีก่อนที่ขาดทุน 18.81 ล้านบาท หรือ 0.06 บาทต่อหุ้น สาเหตุจากรายได้จากการขายเพิ่มขึ้น เนื่องจากการจัดกิจกรรมส่งเสริมการขายในรูปแบบต่างๆ และการเพิ่มช่องทางการขายด้าน Online ที่สามารถเข้าถึงผู้บริโภคโดยตรง
บริษัท ยูเนี่ยนไพโอเนียร์ จำกัด (มหาชน) หรือ UPF รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทมีกำไรสุทธิ 11.35 ล้านบาท หรือ 1.51 บาทต่อหุ้น เพิ่มขึ้น 177.36% จากงวดเดียวกันของปีก่อน 4.09 ล้านบาท หรือ 0.55 บาทต่อหุ้น สาเหตุเป็นผลจากราคายางพาราลดลง และเงินบาทที่อ่อนค่า
บริษัท แพรนด้า จิวเวลรี่ จำกัด (มหาชน) หรือ PRANDA รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทพลิกมีกำไรสุทธิ 26.68 ล้านบาท หรือ 0.0652 บาทต่อหุ้น เพิ่มขึ้น 141.60% จากงวดเดียวกันของปีก่อนขาดทุน 64.14 ล้านบาท หรือ 0.1566 บาทต่อหุ้น เนื่องจากต้นทุนขายลดลง อีกทั้งมีกำไรจากอัตราแลกเปลี่ยนเพิ่มขึ้น
บริษัท ทีทีแอล อุตสาหกรรม จำกัด (มหาชน) หรือ TTL รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทพลิกมีกำไรสุทธิ 30.95 ล้านบาท หรือ 2.06 บาทต่อหุ้น เพิ่มขึ้น 108.96% จากงวดเดียวกันของปีก่อนขาดทุน 345.21 ล้านบาท หรือ 23.01 บาทต่อหุ้น เหตุมีกำไรจากการขายสินทรัพย์ไม่หมุนเวียนที่ถือไว้เพื่อขาย
ส่วนหมวดของใช้ในครัวเรือนและสำนักงาน (HOME)ประกอบด้วยผู้ประกอบธุรกิจเกี่ยวกับสินค้าประเภทของใช้ในครัวเรือน หรือสำนักงานดังต่อไปนี้ ผู้ผลิตและตัวแทนจำหน่ายของใช้ในครัวเรือน เช่น เฟอร์นิเจอร์ เครื่องตกแต่งบ้าน อุปกรณ์กีฬา ของเล่น และเครื่องครัว เป็นต้น, ตัวแทนจำหน่ายและผู้ผลิตเครื่องใช้ไฟฟ้าภายในสำนักงานและบ้าน เช่น โทรทัศน์ เครื่องเสียง เครื่องถ่ายเอกสาร, ผู้ผลิตของใช้สำนักงาน เช่น ปากกา เครื่องเขียน และแฟ้มเอกสารต่างๆ
ถือว่าหมวดนี้บริษัททำผลงานมีเสน่ห์อยู่ เนื่องจากผลการดำเนินงานไตรมาส 3/58 ทำกำไรสุทธิได้ดีพอสมควรได้แก่ บริษัท สยามสตีลอินเตอร์เนชั่นแนล จำกัด (มหาชน) หรือ SIAM รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทมีกำไรสุทธิ 42.13 ล้านบาท หรือ 0.07 บาทต่อหุ้น เพิ่มขึ้น 2,195.97% จากงวดเดียวกันของปีก่อน 1.84 ล้านบาท หรือ 0.01 บาทต่อหุ้น โดยเพิ่มขึ้นจากยอดขายเฟอร์นิเจอร์อาคารสำเร็จรูปอเนกประสงค์และผนังกั้นน้ำในประเทศ ยอดขายอาคารสำเร็จรูปอเนกประสงค์ต่างประเทศ และรายได้จากการให้บริการรับเหมาก่อสร้างในประเทศ ทั้งนี้ ส่วนใหญ่เพิ่มขึ้นจากยอดขายเฟอร์นิเจอร์ในประเทศของลูกคางานโครงการ
บริษัท คราวน์ เทค แอดวานซ์ จำกัด (มหาชน) หรือ AJD รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทมีกำไรสุทธิ 8.35 ล้านบาท หรือ 0.003 บาทต่อหุ้น เพิ่มขึ้น 621.42% จากงวดเดียวกันของปีก่อน 1.16 ล้านบาท หรือ 0.004 บาทต่อหุ้น เหตุจากรายได้จากการขายเพิ่มขึ้น
บริษัท ดี.ที.ซี.อินดัสตรี่ส์ จำกัด (มหาชน) หรือ DTCI รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทพลิกมีกำไรสุทธิ 3.59 ล้านบาท หรือ 0.36 บาทต่อหุ้น เพิ่มขึ้น 432.81% จากงวดเดียวกันของปีก่อนขาดทุน 1.08 ล้านบาท หรือ 0.10 บาทต่อหุ้น เนื่องจากรายได้จากการขายเพิ่มขึ้น
บริษัท ร้อกเวิธ จำกัด (มหาชน) หรือ ROCK รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทพลิกมีกำไรสุทธิ 9.65 ล้านบาท หรือ 0.48 บาทต่อหุ้น เพิ่มขึ้น 338.88% จากงวดเดียวกันของปีก่อนขาดทุน 4.04 ล้านบาท หรือ 0.20 บาทต่อหุ้น เนื่องจากยอดขายที่เพิ่มขึ้นและจากการพัฒนาและควบคุมต้น ทุนการผลิตอย่างต่อเนื่อง
บริษัท เธียรสุรัตน์ จำกัด (มหาชน) หรือ TSR รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทมีกำไรสุทธิ 48.10 ล้านบาท หรือ 0.12 บาทต่อหุ้น เพิ่มขึ้น 82.02% จากงวดเดียวกันของปีก่อน 26.43 ล้านบาท หรือ 0.08 บาทต่อหุ้น เป็นผลมาจากรายได้จากการขายเพิ่มขึ้น
อีกทั้งหมวดของใช้ส่วนตัวและเวชภัณฑ์ (PERSON) ประกอบด้วยผู้ประกอบธุรกิจดังต่อไปนี้: ตัวแทนจำหน่ายสินค้าและผู้ผลิตเพื่อการอุปโภคส่วนตัวต่าง ๆ เช่นเครื่องสำอาง ผลิตภัณฑ์บำรุงผิวพรรณ น้ำหอม ผ้าอ้อม และกระดาษชำระ, ผู้ผลิตและตัวแทนจำหน่ายยา เครื่องมือแพทย์ และสินค้าที่ใช้ Biotechnology ต่าง ๆ
ขณะที่หมวดนี้มีหุ้นที่ผลการดำเนินงานไตรมาส 3/58 ออกมาแข็งแกร่งเพียงตัวเดียว ได้แก่ บริษัท ซันไทยอุตสาหกรรมถุงมือยาง จำกัด (มหาชน) หรือ STHAI รายงานผลการดำเนินงานไตรมาส 3 สิ้นสุดวันที่ 30 ก.ย. 58 บริษัทมีกำไรสุทธิ 36.74 ล้านบาท หรือ 0.004 บาทต่อหุ้น เพิ่มขึ้น 283.77% จากงวดเดียวกันของปีก่อนขาดทุน 19.99 ล้านบาท หรือ 0.020 บาทต่อหุ้น  เหตุจากบริษัทมีกำไรขั้นต้นเพิ่มขึ้น และมีกำไรจากอัตราและเปลี่ยนเพิ่มขึ้น
นั่นก็หมายความว่า ยังมีหุ้นที่หลายตัวในกลุ่มสินค้าอุปโภคบริโภคที่ยังมีผลการดำเนินงานที่ยังแข็งแกร่ง ที่มีหลายตัวที่มีการเทิร์นอะราวด์เพื่อเติบโตในวันข้างหน้า
ข้อมูลข้างต้นก็เป็นเป็นพิสูจน์ว่า กลุ่มสินค้าอุปโภคบริโภคยังมีน้ำยา!!
…
 
ตารางกำไรสุทธิไตรมาส 3/58 ของหุ้นกลุ่มสินค้าอุปโภคบริโภค (SET)
(หน่วย: ล้านบาท)